Pécsi Többcélú Agglomerációs Társulás

**Társulási Tanácsának**

 **/2022 (**XII.**19.) sz.** nyílt **határozata**

a PKSZAK Kis Vakond Családi Bölcsőde és Fürtöcske Család Bölcsőde telephelyeinek módosításáról

1. A Társulási Tanács úgy dönt, hogy a szolgáltatói nyilvántartásba történő bejegyzés napjától a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat Kis Vakond családi Bölcsőde telephelyét 7668 Keszü, Petőfi S. u. 35-ről 7761 Kozármisleny Munkácsi Mihály utca 37. számra és a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat Fürtöcske Családi Bölcsőde telephelyét 7673 Kővágószőlős, Rákóczi u. 2/a.-ról 7761Kozármisleny, Munkácsi Mihály utca 37. -re módosítja.
2. A Társulási Tanács a határozat 1. pontjaiban szereplő változásokkal elfogadja a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat Alapító Okiratát és a Módosító Okiratot, mely az előterjesztés 1.sz és 2. sz. mellékletét képezi, és felkéri a Kulturális és Népjóléti Főosztály vezetőjét, hogy a törzskönyvi nyilvántartásban történő átvezetésről gondoskodjon.
3. A Társulási Tanács felkéri a Kulturális és Népjóléti Főosztály vezetőjét, hogy kezdeményezze a határozat 1. pontjában szereplő módosítások szolgáltatói nyilvántartásban történő átvezetését a Baranya Megyei Kormányhivatal Hatósági Főosztály Szociális és Gyámügyi Osztályánál.
4. A Társulási Tanács a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat módosításokkal egységes szerkezetbe foglalt szakmai programját és szervezeti és működési szabályzatát, valamint a családi bölcsőde hálózat szervezeti és működési szabályzatát az előterjesztés 3.sz.4. sz. és 5. sz. melléklete szerinti tartalommal elfogadja.
5. A Társulási Tanács a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat Kis Vakond Családi Bölcsőde szakmai programját és házirendjét az előterjesztés 6. melléklete szerinti tartalommal elfogadja.
6. A Társulási Tanács a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat Fürtöcske Családi Bölcsőde szakmai programját és házirendjét az előterjesztés 7. melléklete szerinti tartalommal elfogadja.
7. A Társulási Tanács felhatalmazza a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat vezetőjét, hogy az előterjesztés 8. sz. melléklete szerinti tartalommal, az ingatlanra vonatkozó bérleti szerződést az ingatlan tulajdonosával megkösse, a szükséges fedezetet az intézmény 2023. és az azt követő évek költségvetésébe tervezze be.
8. A Társulási Tanács felhatalmazza Pfeffer Józsefet, a Társulási Tanács elnökét a határozat 2. és 4-6. pontjai szerinti dokumentumok aláírására.
9. A Társulási Tanács úgy dönt, hogy a határozat az 1. pont szerinti döntés végrehajtásához szükséges fedezet megteremtése érdekében a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat K3 Dologi Kiadások kiadási előirányzatát 1700 000 forinttal lecsökkenti és a K6 Beruházások kiadási előirányzatát 1700 000 forinttal megemeli.
10. A társulási tanács felkéri az intézményvezetőt és a Költségvetési és Közgazdasági Főosztály vezetőjét a szükséges intézkedések megtételére.

**Határidő:** azonnal

**Felelős:** Pfeffer József elnök
Dr. Osztásné dr. Varga-Pál Viktória főosztályvezető
Dr. Deákné Dr. Pap Krisztina főosztályvezető
Új Orsolya intézményvezető

**Kapják:** Pfeffer József elnök
Dr. Osztásné dr. Varga-Pál Viktória főosztályvezető
Dr. Deákné Dr. Pap Krisztina főosztályvezető
Új Orsolya intézményvezető
Dr. Biró Károly polgármester